Қандай нысандар ТЖ-дан кейін де жабық болады?
"Қандай нысандар ТЖ-дан кейін де жабық болады?" | "https://abai.kz/post/111590"
TITLE: Қандай нысандар ТЖ-дан кейін де жабық болады?
URL: https://abai.kz/post/111590
META: "Қандай нысандар ТЖ-дан кейін де жабық болады?" | "https://abai.kz/post/111590"
DATE: 01.05.2020
AUTHOR(s): Abai.kz
TOTAL WORDS: 102
TEXT: Президент төтенше жағдайдан кейін де жабық күйде қалатын нысандарды атады,- деп хабарлайды LS сайты. Тоқаевтың айтуынша, карантинді жартылай жеңілдету шараларын қабылдау әдеттегі өмір салтына қайта оралу емес. Сондықтан, ТЖ-дан кейін де көпшілік жиналатын бірқатар орындар жұмыс істемейді. «Сауда-ойын-сауық орталықтары, кинотеатрлар, мейрамханалар, саябақтар және басқа да көпшілік жиналатын орындар жабық болады. Сондай-ақ, университеттерде, колледждер мен мектептерде қашықтан оқыту жүйесі қалады», - деді Мемлекет басшысы. Бұған дейін Тоқаев 11 мамырда жаңа төтенше жағдай туындамаса, Қазақстанда төтенше жағдай аяқталады деп мәлімдеген болатын. Айта кетейік, Қазақстанда 12 наурызда сауда-ойын-сауық орталықтары мен кинотеатрларды уақытша жабылған болатын. Ал,13 - наурыздан бастап көпшілік жиналатын шараларды өткізуге тыйым салынды. Abai.kz
